《九日前一夕泊韶州逢陆丽京》
清代·大汕

十年重泛曲江舟，客路逢君感旧游。壮志不因谈剑得，馀生当为著书留。

天涯细雨黄花夕，野岸疏灯白露秋。明发孤帆仍远别，南天凄绝旅鸿愁。

作者简介：清僧。江南苏州人。俗姓徐，有时托言姓金或龚，字石濂、石莲。康熙初主广州长寿庵，以收租米所得为资本，经营海外贸易。曾赴安南说法。好为惊世动众之事，如求雨、止雨之类。喜与名士往来，与潘耒、屈大均都先有交往，继又交哄。后被地方官驱逐离粤，在赣州居山寺，皈依者甚众。康熙四十三、四年间，被江西巡抚李基和逮捕，押解回籍。至常山病死，年七十余。工诗善画，制器亦精美。有《离云堂集》、《离云堂近稿》、《海外纪事》等。